Sondre Hansmark

Sondre Hansmark Persen (født 31. juli 1995) er en norsk tidligere politiker (V) som er politisk kommentator i Dagbladet. Han er fra Askøy utenfor Bergen. Fra 29. oktober 2017 til 7. november 2021 var han leder av Unge Venstre. Hansmark har tidligere vært leder av Bergen Unge Venstre, og sentralstyremedlem i ungdomspartiet. Hansmark var Hordaland Venstres ungdomskandidat i stortingsvalget 2017, og var 2. vara til Stortinget for perioden 2017–2021. I stortingsvalget 2021 var han ungdomskandidat for Oslo Venstre. Han er Oslos 3. vararepresentant til Stortinget for  perioden 2021–2025. Fram til 2. mars 2022 represenenterte han Venstre, etter det er han uavhengig

Bakgrunn og utdanning 
Som ungdomspartileder har Hansmark særlig markert seg innenfor rusmiddelpolitikk, og har tatt til orde for legalisering og regulering av flere rusmidler slik som cannabis og LSD. Før Hansmark ble ungdomspolitiker på fulltid studerte han sammenlignende politikk ved Universitetet i Bergen, hvor han skrev bacheloroppgave om konsekvensene av å utvide norske valgkretser.

Politisk arbeid 
I 2019 oppnådde Unge Venstre sitt beste skolevalgresultat noensinne med 10,1 % oppslutning, under ledelse av Hansmark. Ved skolevalget i stortingsvalget 2021 ble rekorden slått med et resultat på 10,7 % i Hansmarks siste lederperiode.

Referanser

Eksterne lenker 
 
 

Venstre-politikere i Hordaland
Unge Venstres ledelse
Ruspolitiske aktivister
Norske cannabisaktivister
Personer fra Askøy kommune
Norske aktivister
Vararepresentanter til Stortinget